Fransiyada yuk mashinalari haydovchilari dizel yonilg‘isi solig‘i oshirilishi mumkinligiga norozilik sifatida 15ta avtomagistralni to‘sib qo‘ydi. Bu haqda Parisien nashri xabar berdi. Dizel yonilg‘isi solig‘ini ikki foizga oshirish to‘g‘risidagi band 2020 yilga mo‘ljallangan budjet loyihasiga kiritilgandi. Haydovchilar yo‘llarni ertalabdan to‘sa boshlagan. Ular yo‘llardagi qatorlarni to‘sib qo‘yishmoqda yoki o‘ta sekin harakatlanib yo‘llarda tirbandliklar hosil qilishmoqda. Norozilik aksiyasida mamlakatning 11ta regioni haydovchilari qatnashmoqda.